2

Informatīvais ziņojums 
[bookmark: _GoBack]“Par Ministru kabineta 2024. gada 28. maija sēdes protokollēmuma (prot. Nr. 22, 45. §) 2. punktā dotā uzdevuma atzīšanu par aktualitāti zaudējušu”

Ar Ministru prezidenta 2022. gada 21. marta uzdevumu Nr. 22-MPI-11 Iekšlietu ministrijai, lai nodrošinātu ar Ukrainas civiliedzīvotāju ierašanos Latvijā saistīto jautājumu apzināšanu un efektīvāku lēmumu pieņemšanu Ministru kabineta līmenī, bija uzdots sagatavot un iesniegt izskatīšanai 2022. gada 22. marta un turpmākajās Ministru kabineta sēdēs informāciju par Ukrainas civiliedzīvotāju atbalsta sniegšanas aktuālo situāciju.
Ministru kabineta 2023. gada 24. janvāra sēdē, izskatot tiesību akta projektu “Informatīvais ziņojums “Par aktuālo situāciju atbalsta sniegšanā Ukrainas civiliedzīvotājiem” 23-TA-196, tika noteikts, ka turpmāk informatīvais ziņojums par aktuālo situāciju atbalsta sniegšanā Ukrainas civiliedzīvotājiem izskatāms Ministru kabineta sēdē vienu reizi mēnesī, ja iekšlietu ministrs neierosina citādi (prot. Nr. 4 50. § 2. punkts).
Attiecīgi Ministru prezidents 2023. gada 19. janvārī deva uzdevumu Nr. 23-MP-1 Iekšlietu ministrijai sagatavot un iesniegt izskatīšanai Ministru kabineta sēdēs informāciju par Ukrainas civiliedzīvotāju atbalsta sniegšanas aktuālo situāciju reizi mēnesī, ja tas nepieciešams aktuālu jautājumu apzināšanai un risināšanai..
Ministru kabineta 2024. gada 28. maija sēdē, izskatot kārtējo tiesību akta projektu “Informatīvais ziņojums “Par aktuālo situāciju atbalsta sniegšanā Ukrainas civiliedzīvotājiem” 24-TA-1179, Iekšlietu ministrijai tika uzdots informatīvo ziņojumu "Par aktuālo situāciju atbalsta sniegšanā Ukrainas civiliedzīvotājiem" turpmāk iesniegt izskatīšanai Ministru kabinetā reizi četros mēnešos (prot. Nr. 22 45. § 2. punkts).
Uz šī Ministru kabineta lēmuma pamata 2026. gada 24. jūlijā Iekšlietu ministrijai dots uzdevums Nr. 26-UZ-544, kas paredz informatīvo ziņojumu “Par aktuālo situāciju atbalsta sniegšanā Ukrainas civiliedzīvotājiem” turpmāk iesniegt izskatīšanai Ministru kabinetā reizi četros mēnešos. Tādējādi precizēts Ministru prezidenta 2023. gada 19. janvārī Iekšlietu ministrijai sākotnēji dotā uzdevuma Nr. 23-MP-1 saturs.
Ministru prezidenta uzdevums Nr. 23-MPI-1 ir izpildīts, sagatavojot un iesniedzot izskatīšanai Ministru kabinetā tiesību aktu projektus “Informatīvais ziņojums “Par aktuālo situāciju atbalsta sniegšanā Ukrainas civiliedzīvotājiem”: 23-TA-124; 23-TA-196; 23-TA-413; 23-TA-741; 23-TA-974; 23-TA-1163; 23-TA-1481; 23-TA-1829; 24-TA-1179; 24-TA-2447; 25-TA-470; 25-TA-1593; 25-TA-2945 un 26-TA-962 un tā izpildes kontrole ir pabeigta.
Līdz ar to uzdevums Nr. 26-UZ-544, kā Ministru prezidenta uzdevumu Nr. 23-MPI-1 precizējošais uzdevums, ir zaudējis savu aktualitāti.
Saskaņā ar Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 218. punktu, lēmumu atzīt Ministru kabineta sēdē doto uzdevumu par aktualitāti zaudējušu un izbeigt tā kontroli pieņem Ministru kabinets. 
Ņemot vērā minēto lūdzu atzīt Ministru kabineta 2024. gada 28. maija sēdē (prot. Nr. 22, 45. § 2. punkts) doto uzdevumu par aktualitāti zaudējušu un izbeigt tā kontroli.

